**“НӨХӨН ҮРЖИХҮЙГ ДЭМЖИХ ЗОХИЦУУЛАЛТЫН ТУХАЙ”**

**ХУУЛИЙН ТӨСӨЛД ХИЙСЭН ЗАРДЛЫН ТООЦООНЫ**

**ТАЙЛАН**

Нөхөн үржихүйг дэмжих зохицуулалтын тухай хуулийн төсөл батлагдаснаар хууль хэрэгжүүлэхтэй холбогдон гарах зардлын тоцоог Монгол УлсынЗасгийн газрын 2016 оны 59 дүгээр тогтоолын 4 дүгээр хавсралтаар батлагдсан “**хууль тогтоомжийг хэрэгжүүлэхтэй холбогдон гарах зардлын тооцоог хийх аргачлал**” /цаашид “аргачлал” гэх/-ын дагуу хийсэн болно.

Хууль хэрэгжүүлэхтэй холбогдон гарах зардлын тооцоог хуулийн төслийн үр нөлөөг урьдчилан тандан судлах явцад, хууль тогтоомжийн төслийн үр нөлөөг үнэлэх явцад болон хууль тогтоомжийн хэрэгжилтийн үр нөлөөг тандан судлах явцад тус тус гүйцэтгэнэ. Энэ нь тодорхой харилцааг зохицуулах зорилгоор боловсруулж буй хууль тогтоомж хэрэгжиж эхэлснээр төрийн байгууллага, хуулийн этгээд болон хувь хүнд хэр хэмжээний зардал, ачаалал үүсгэх магадлалыг урьдчилан гаргах зорилготой.

Нөхөн үржихүйг дэмжих зохицуулалтын тухай хуулийн төслийн зохицуулалтууд нь төрийн байгууллагад зардал үүсгэхгүй бөгөөд хуулийн этгээд болон иргэнд зардал үүсгэхээр байна. Иргэнд үүсэх зардал нь хуулиар зохицуулж байгаа харилцаанд орж байгаа иргэн нь хуульд заасан үйлчилгээг сайн дураараа авахдаа төлхөөр байна. Хуульд заасан үйлчилгээг үзүүлж байгаа төрийн байгууллага, хуулийн этгээд нь төлбөр авч байгаа учираас харьцангуй зардал гарахүй гэж тооцоолж байна. Иймд хуулийн төслийн зардлыг урьдчилан тооцохдоо түүнийг хэрэгжүүлэх төрийн байгууллага болон хуулийн этгээдэд үүсэх зардлыг тоймлон гаргах, мөн эдгээр байгууллагад үүсэх зардал, ачааллыг бууруулах боломжтой эсэхийг судлан, боломжид хувилбарыг дэвшүүлэхийг зорьсон.

Манай улсад үр шилжүүлэн суулгах, хүүхэд төлөөлөн төрүүлэх тээгч эхийн харилцаа нэгэнт бий болж, энэ харилцаа ямар ч эрх зүйн зохицуулалтгүй, үр шилжүүлэн суулгах эмчилгээ хийсний үр дүнг тооцох аргачлал, тооцож бүртгэх нэгдсэн тогтолцоо байхгүй байна.

Төрийн байгууллагын тухайд хуулийн төслөөр нөхөн үржихүйн эрүүл мэндийг хамгаалах талаар Засгийн газар болон эрүүл мэндийн асуудал эрхэлсэн төрийн захиргааны төв байгууллагын чиг үүргийг тодорхойлж өгсөн. Тужхайлбал:нөхөн үржихүйн эрүүл мэндийг хамгаалах, өсөлтийг дэмжих, үргүйдлийн шалтгаан- хүчин зүйлийг тогтоон эмчилгээний нөхөн үржихүйд туслах аргыг ашиглах талаар баримтлах бодлогыг батлах, хэрэгжилтэд хяналт тавих, нөхөн үржихүйд туслах аргыг ашиглан үргүйдлийг эмчлэх, тээгч эхийн зохицуулалтын үйл ажиллагаа болон түүнийг удирдан явуулж байгаа эмчлэх үйл ажиллагааны зөвшөөрөл бүхий мэргэжлийн эмч, үр хөврөл судлаачийн ажиллагаанд хяналт тавих зэрэг чиг үүргийг тусгасан. Эдгээр үйл ажиллагааг явуулхад төрийн байгууллагаас нэмэлдт зардало шаардагдахгүй бөгөөд энэ чиглэлийн ажил хаиуцсан албан тушаалтан шат шшатны байгууллагуудад байгаа тул тэдний үйл ажиллагаа нь хүндрэл, нэмэлт зардал гарахгүй гэж тооцоолж байна.

Эрүүл мэндийн яамнаас авсан мэдээллээр салбарын яам болон НҮБ-ын Хүн амын сангийн дэмжлэгтэйгээр ЭХЭМҮТ-д Үргүйдэл нөхөн үржихүйн төвийг 2015 онд байгуулсан.Тус төв нь үндэсний хэмжээнд үргүйдэлтэй хосуудад үргүйдлийн бүх төрлийн оношилгоо, эмчилгээ, хяналт, зөвлөгөө өгөх, нөхөн үржихүйд туслах орчин үеийн аргуудын тусламж үйлчилгээг нэг цэгээс, багаар чанартай хүргэх, улсын хэмжээнд үргүйдлийн тусламж үйлчилгээний тандалтын тогтолцоог бүрдүүлэх чиглэлээр ажиллаж байна.Өнөөгийн байдлаар нийт 6 орон тоотойгоор (Төвийн эрхлэгч/Андрологич эмч 1, эмэгтэйчүүдийн эмч 1, үр хөврөлийн эмч 1, үрийн шингэний лабораторийн текникч 1, үр хөврөлийн техникч 1, сувилагч 1), 3 хэсэг, 11 нэгжийг багтаан ажиллаж байна.

ЭХЭМТөвийн дэргэд 2014 оноос эхлэн Үргүйдэл нөхөн үржихүйн төв ажиллаж байгаа бөгөөд тус төвөөр үйлчлүүлэгчдийн тоо 2015 онд 3994 байсан бол 2019-2017 онуудад жил дараалан нэмэгдэж 6045, 6412 болж тус тус нэмэгдсэн. /хүснэгт 1/

Хүснэгт 1. Үйлчлүүлэгчдийн мэдээлэл

|  |  |  |  |  |
| --- | --- | --- | --- | --- |
| д/д | Үзүүлэлт | **2015 он** | **2016 он** | **2017 он** |
|  | Үзлэг | | | |
| 1. | Нийт үйлчлүүлэгчид /давхардсан тоогор/ | 3994 | 6045 | 6412 |
|  | эрэгтэй | 2692 | 4752 | 5111 |
|  | эмэгтэй | 1302 | 1293 | 1301 |
| 2. | Хэт авиан онишилгоо | 1404 | 2938 | 2876 |
|  | Нөхөн үржихүйн дааврын лаборатори | | | |
| 3. | Дааврын шинжилгээ хийсэн тоо | 1153 | 1579 | 4018 |

Үр шилжүүлэн суулгах эмчилгээний үр дүн сүүлийн 3 жилийн турш жил дараалан сайжирч үр дүн гарч байгаатай холбогдуулан дээрх үйлчлүүлэгчдийн тоо нэмэгдэх хандлагатай байна.

Үргүйдэл нөхөн үржихүйн төвөөр үйлчлүүлэгчдийн тоо нэмэгдэж, эмчилгээний үр дүн сайжирч байна. 2015 онд нийт 48 үйлчлүүлэгчээс 8 (17.0%) жирэмсэлсэн бол 2016 оны 10 сарын байдлаар 40 үйлчлүүлэгчээс 9 (22.5%) нь жирэмсэлж үр дүн нь дээшилж байна. Лабораторийн нөхцөлд үр тогтолт 94.7% болж олон улсын түвшинд хүрсэн. 2016 онд эмч, мэргэжилтнүүд төвийн тусламж, үйлчилгээнд хэрэглэгдэж буй бүх багаж хэрэгслийг бүрэн эзэмшиж, оношилгоо, эмчилгээндээ хэрэглэж байна. 2015 онд 48 хос гадаад улсад зохиомол үр тогтоох эмчилгээ хийлгэсэн бол дунджаар нэг хосын 25 сая төгрөг зарцуулна гэж тооцвол 1.2 тэрбум төгрөг, 2016 онд 40 хосын 1 тэрбум нийт 2.2 тэрбум төгрөгтэй тэнцэх валют гадагш гарахаас сэргийлж чадсан гэсэн тооцоолол хийгээд байна.

Хуулийн төсөл батлагдаснаарЭх хүүхдийн эрүүл мэндийн үндэсний төвийн Үргүйдэл нөхөн үржихүйн төвийн үйл ажиллагааны эрх зүйн үндэс улам сайжрах бөгөөд одоо байгаа орон тоо, зардал дээр нэмж төсөв мөнгө шаардагдахгүйгээр үйл ажиллагаа явуулах бүрэн боломжтой байна.

Үргүйдэл нөхөн үржихүйн төвийн үзүүлсэн тусламж үйлчилгээнд эрүүл мэндийн даатгалын сангаас нийт 266.321.700 төгрөгний санхүүжилтийг 2015-2017 онуудад хийсэн байна.

Хүснэгт 2. Санхүүжилтийн мэдээлэл

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **д/д** | **Сонгосон үзүүлэлтүүд** | **2015** | | **2016** | | **2017** | | **ЭМД-н санхүү жилтийн тарив /төг/** |
| Үзлэг ийн тоо | Санхүү жилтийн дүн | Үзлэг ийн тоо | Санхүү жилтийн дүн | Үзлэг ийн тоо | Санхүү жилтийн дүн |
| 1. | Амбулаторийн үзлэг | 2648 | 42.814.800 | 4571 | 73.912.200 | 4035 | 65.205.400 | 15.000 |
| 16.200 |
| 2. | Хэв авиан оношилгоо | 5 | 50.000 | 551 | 8.265.500 | 526 | 7.890.000 | 15.000 |
| 3. | Үрийн шингэний шинжилгээ, дааврын шинжилгээ | 137 | 2.364.300 | 870 | 32.722.500 | 990 | 33.097.500 | 30.000 |
| 4. | А/39 тоот тушаал |
| 5. | Дүн | 2730 | **45.229.100** | 5992 | **114.899.700** | 5551 | **106.192.900** |  |

Дээрх тоон мэдээ болон судалгаанаас үзхэд ЭХЭМҮТ-ийн Үргүйдэл нөхөн үржихүйн төв нь үндсэний хэмжээнд үргүйдлийн тусламж үйлчилгээг сүүлийн 3 жилийн хугацаанд нийт 16451 иргэнд үзүүлсэн байна.

Үргүйдэл нөхөн үржихүйн төвийн үйл ажиллагааны дүнд гадаад улсад зохиомлоор үр тогтоох, эмчилгээ хийлгэсэн бол дунджаар нэг хосын 25 сая төгрөг зарна гэж тооцвол 4 их наяд төгрөгтэй тэнцэх валют гадагш гарахаас сэргийлж чадсан байна.

Сангийн сайд, Эрүүл мэндийн сайдын 2017 оны 264 / А/293 тоот тушаалын хавсралтаар “Төрийн болон орон нутгийн өмчит эрүүл мэндийн байгууллагаас үзүүлэх нэмэлт болон төлбөртэй тусламж, үйлчилгээний төлбөрийн жишиг хэмжээ”-г баталсан бөгөөд Үргүйдэл нөхөн үржихүйн төв уг жишиг үнийг удирдлага болгон үйлчлүлэгчээс төлбөр авч байна.,

Хүснэгт 3. Жишиг үнийн мэдээлэл

|  |  |  |  |
| --- | --- | --- | --- |
| **18** | **Үргүйдлийн тусламж, үйлчилгээ** | | |
| 18.1 | Оношилгоо | Үрийн шингэний ерөнхий шинжилгээ | 45,000 |
| 18.2 | Үрийн шингэний дэлгэрэнгүй шинжилгээ | 60,000 |
| 18.3 | Эр үрийн шингэний шинжилгээ | 15,000 |
| 18.4 | Чанд авиан шинжилгээ (анх удаа) | 18,000 |
| 18.5 | Чанд авиан шинжилгээ (давтан) | 10,000 |
| 18.6 | Чанд авиан шинжилгээ (төмсөг, төмсөгний дайвар, түрүү булчирхай, үрийн цулцан) | 21,000 |
| 18.7 | Эмчилгээ | Үр цацах эмчилгээ (өндгөвч сэдээхгүй үед) | 150,000 |
| 18.8 | Үр цацах эмчилгээ (кломифен цитратаар өндгөвч сэдээх үед) | 360,000 |
| 18.9 | Зохиомлоор үр тогтоох эмчилгээ (Шар биеийн дааврыг саатуулах өндгөвч сэдээх бол) | 6,600,000 |
| 18.10 | Зохиомлоор үр тогтоох эмчилгээ (Шар биеийн дааврыг дэмжих өндгөвч сэдээх бол) | 5,454,000 |
| 18.11 | Зохиомлоор үр тогтоох эмчилгээ (Урт хугацаанд өндгөвч сэдээх бол) | 6,880,000 |
| 18.12 | Өндгөн эсэд эр бэлгийн эс тарьж үр тогтоох | 6,800,000 |
| 18.13 | Бэлгийн эс, төмсөг, өндгөвчний эд хөлдөөх | | 40,000 |
| 18.14 | Үрийн шингэнд эр эс байхгүй үед төмсгөнд оношилгоо эмчилгээний зорилгоор хатгалт хийх (PESA) | | 350,000 |
| 18.15 | Үрийн шингэнд эр эс байхгүй үед төмсгөнд оношилгоо эмчилгээний зорилгоор төмсөгний эдийг авах (TESE) | | 450,000 |

Хуулийн этгээдийн тухайд Манай улсад 2011 оны 11 дүгээр сард анхны үр шилжүүлэн суулгах төв байгуулагдаж байсан бол 2017 оны байдлаар Эх хүүхдийн эрүүл мэндийн үндэсний төв, “Си эйл даблью эйч”, “Өөжин мед”, “Баянгол” зэрэг эмнэлэгт үр шилжүүлэн суулгах тусламж үйлчилгээг явуулж байгаа бөгөөд жилд нэг эмнэлэгт жилд 300-500 хос хандаж, оношилгоо, эмчилгээ үйлчилгээ авч байна.

Гэсэн хэдий ч Эх хүүхдийн эрүүл мэндийн үндэсний төвөөс бусад эмнэлгүүдийн үйл ажиллагаа, үр дүнгийн талаар нэгдсэн судалгаа, түүнийг тооцох аргачлал байхгүй, эмнэлэг тус бүр өөрсдийн дүн бүртгэлийг хийж, эмчилгээний төлбөрөө тогтоон иргэдэд үйлчилж байна. Мөн эдгээр эмнэлгүүдээр үйлчлүүлж байгаа ирэгдийн тоо, тэднээс төлж байгаа төлбөрийн мэдээлэл байхгүй байгаа байгаа бөгөөд эмчилгээний үр дүнгийн таларх тоон мэдээ ч нэглдсэн байдлаар байхгүй байна.

Хуулийн төсөл батлагдан хэрэгжиснээр эмнэлгүүдэд тавих хяналт сайжрах, ингэснээр үйлчилгээний чанар сайжирахаас гадна төлбөрт үйлчилгээний жишиг үнийг мөрдүүлэх боломж бүрдэнэ.

ооОоо